
				XEDAPEN OROKORRAK

				EKONOMIAREN GARAPEN ETA LEHIAKORTASUN SAILA

				OGASUN ETA FINANTZA SAILA

				1273

				24/2015 DEKRETUA, martxoaren 10ekoa, zeinaren bidez gaitzen baitira 7111 Programan (Nekazaritza eta Landa eta Itsas Garapena) 25.008.465,36 euroko kredituak, diru-sarrerak lortu baitira Euskal Autonomia Erkidegoko Administrazioaren 2015. urteko aurrekontuko 9311 Programan (Europar Batasunarekiko Finantza Harremanak).

				Euskal Autonomia Erkidegoko erakunde ordaintzaileari 25.008.465,36 euroko diru-sarrerak ordaintzeko konpromiso irmoa hartu da, NBEF Nekazaritzaren Europako Berme Funtsak finantzatutako zuzeneko laguntzak eta LGNEF Landa Garapenerako Nekazaritzaren Europako Funtsak kofinantzatutako laguntzak direla-eta.

				Horregatik, dekretu honen bidez, diru-sarrera horiek gaitzen dira, Euskal Autonomia Erkidegoko aurrekontuen erregimenaren arloan indarrean dauden lege xedapenen testu bategina onartzen duen maiatzaren 24ko 1/2011 Legegintza Dekretuaren 82. eta 83. artikuluetan xedatutakoarekin bat etorriz.

				Ondorioz, Ogasun eta Finantzetako sailburuaren eta Ekonomiaren Garapen eta Lehiakortasuneko sailburuaren proposamenez, eta Jaurlaritzaren Kontseiluak 2015eko martxoaren 10ean egindako bilkuran proposamena aztertu eta onartu ondoren, honako hau:

				XEDATZEN DUT:

				Artikulu bakarra.– Euskal Autonomia Erkidegoko Administrazio Orokorraren 2015eko ekitaldiko aurrekontuan, kreditu batzuk gaitzea onartzea, gastuen egoera-orri honetan:

				Diru-sarreren ondorengo egoera-orrian kopuru bereko diru-sarrerak lortzetik sortzen dira kreditu horiek:

				Euskal Autonomia Erkidegoko Erakunde Ordaintzailearen jarduerak finantzatzeko erabiliko ditu funts horiek.

				AZKEN XEDAPENA

				Dekretu hau Euskal Herriko Agintaritzaren Aldizkarian argitaratu eta biharamunetik aurrera jarriko da indarrean.

				Vitoria-Gasteizen, 2015eko martxoaren 10ean.

				Lehendakaria,

				IÑIGO URKULLU RENTERIA.

				Ekonomiaren Garapen eta Lehiakortasuneko sailburua,

				MARÍA ARANZAZU TAPIA OTAEGUI.

				Ogasun eta Finantzetako sailburua,

				RICARDO GATZAGAETXEBARRIA BASTIDA.

